en en gl de gl es gl en en gl gl gl gl gl gl es gl gl es es es es ca sv en en gl gl es en gl gl en
LUIS SUÁREZ – Qwerty Magazine
A vela é para Luis Suárez un xeito de vivir. O seu correcto galego combínase cun doce acento canario. Asentado en Ferrol conta que chegou a Galicia para estudar Enxeñaría Naval. Hoxe remata os seus estudos ao tempo que ensina a navegar no Club de Vela Fluvial As Pontes. Recorda o seu primeiro curso de vela: “foi do 1 ao 15 de xullo de 1991, lémbrome por que o último día cumpría 10 anos”. Asegura que é quen é grazas á vela: “fixen os mellores amigos do mundo na vela, coñecín sitios novos, aprendín a moverme polo mundo, ser independente e, ao mesmo tempo, a traballar en equipo, valorar o que teño e aprender a coidalo, disciplina e valores moi importantes. A vela abriume as portas ao mundo”.
No ano 2004 a través dun compañeiro de clase veu á primeira regata a As Pontes e confesa que no club pontés “é difícil non entablar amizade, que fomos forxando en regatas propias do club ou noutras fóra das Pontes”. Dende hai catro anos converteuse en monitor: “penso que me vai chegando o momento de devolver un pouco á vela o que recibín dela, así que prefiro centrarme na xente que empeza e axudarlles a sacar o máximo que poidan. Quero que se vexan moitas velas no lago, aínda que para iso non poida levar eu unha”, conta. Os dous últimos anos foi monitor xunto con Roi García no lago das Pontes e anteriormente impartía as clases no encoro: “non só poden aprender os cativos, ensinamos a xente con calquera idade, o único que pedimos é saber nadar. Este ano tivemos cativos desde os cinco anos ata mozos de sesenta e pico. Obviamente cada persoa ten o seu ritmo, independentemente da idade”.
Para min a vela é todo,
Asegura que o lago das Pontes é un sitio ideal tanto para a iniciación como para os deportistas en niveis máis avanzados: “o ano pasado fíxose a Copa de España da clase Vaurien e o campionato galego de Windsurf. É raro que non apareza o vento, e co aberto que é, entra moi limpo. Ao que lle hai que sumar o escenario inmellorable para quen se achega a botar un ollo, é algo que se agradece xa que o normal non é navegar preto da costa”.
Iniciouse na competición na tempada 92-93 “debeu ser nunha Copa de Canarias da clase Optimist”, recorda, e este verán participou no Campionato do Mundo de Vaurien en Holanda xunto con Roi García. “A experiencia foi moi gratificante, collémola con moita ilusión e viaxamos xuntos dous barcos galegos, un vasco, e outro extremeño. Todos moi bos amigos. Demasiadas horas nunha furgoneta para compartir con oito calquera!”, conta, “unha vez alí, notamos a falta de adestramento, por desgraza non tivemos acceso ao lago ata finais de xuño e foi para empezar a tempada de cursiños de verán. Aínda así, conseguimos colarnos arriba nalgunha manga. Pero con condicións moi duras, choveu todos os días, e unha media de vento de 30 nós (56Km/h)”, engade Luis. Acadaron o posto 67 na clasificación en categoría absoluta. “Foi a nosa primeira vez xuntos, os dous somos timoneles e xa participáramos separados, pero cansos de non atopar proeles decidimos xuntarnos”, explica o regatista. Luis Suárez acaba de regresar da Copa de España de Vaurien onde competiu cunha rapaza que saíu dos cursos deste verán e en Semana Santa participará no Campeonato de España.
Luis Suárez e Roi García acadaron a 67º posición no Campionato do Mundo de Vaurien en Holanda
Os seus obxectivos céntranse agora en conseguir transmitir a paixón que sinte por este deporte: “sempre teño moi bos recordos para os monitores e adestradores que tiven na miña vida, se consigo que alguén dos que pasa polo club se lembre de min despois de 25 anos, como fago eu, sería unha grande satisfacción para min. Son estas persoas as que van facer que este club saia adiante e chegue a ser todo o grande que se merece. Quero pensar que esa primeira xeración xa está aquí!”, conta.
Qwerty Magazine - Aviso Legal · Política de privacidad
El uso de nuestro sitio web supone la aceptación del uso de cookies de acuerdo con nuestraAceptar Leer [+]
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.